VEGA & 3rd Tsunami præsenterer  
**Det stærkt politiske metalcore-band Heaven Shall Burn til VEGA**  
*Efter en udsolgt ”Progression Tour 2012” og optrædener på utallige festivaler sidste år er tyske Heaven Shall Burn klar til endnu en Europa-turné til efteråret - nu som hovednavn. Her lægger de bl.a. vejen forbi Lille VEGA den 8. december med et nyt album i bagagen.*

Den tyske metalgruppe [Heaven Shall Burn](http://www.heavenshallburn.com/) udgav den 30. april deres syvende studiealbum, *Veto*. På albummet kombinerer de den aggressive lyd fra metal med sangtekster, der bl.a. omhandler antiracisme og bekæmpelse af sociale uretfærdigheder.  
  
**Fælles passion for metal, politik og veganisme**

Deres nyeste album, *Veto*, har fået strålende anmeldelser, og undergrunds-musikmagasinet New Noise Magazine gav albummet hele [4/5 stjerner](http://newnoisemagazine.com/heaven-shall-burn-veto/) med ord som: *”An unconventional metal-core record through and through, this is one helluva ride that should not be missed”.*

Her kan du lytte til deres nummer ”[Hunters Will Be Haunted](http://www.youtube.com/watch?v=Esi9RUWWtks)” fra det nye album.

De fem bandmedlemmer i Heaven Shall Burn fandt sammen i 1996 i [Saalfeld](http://da.wikipedia.org/w/index.php?title=Saalfeld&action=edit&redlink=1), [Tyskland](http://da.wikipedia.org/wiki/Tyskland) under navnet Consense, som blev ændret til Heaven Shall Burn i 1997. Det var deres fælles passion for metal, hardcore og politik, som førte dem sammen.  
  
Deres mix af politisk death metal og hardcore refereres oftest til som hybridgenren metalcore. Bandet er da også blevet sammenlignet med death metal-bands som britiske Bolt Thrower og svenske The Haunted.

**Albumindspilning på dansk grund**

Indspilningerne til *Veto* foregik, som flere af deres tidligere albumindspilninger, i Antfarm Studio i Aarhus hos den danske producer Tue Madsen. Her var det de to guitarister Maik Weichert og Alexander Dietz, som stod for indspilningerne.   
  
Nu er det tyske metalcore-band tilbage på dansk grund, når de til december gæster Lille VEGA til et brag af en metal-fest.

**Fakta om koncerten**  
Heaven Shall Burn (DE)  
Søndag den 8. december, kl. 20

Lille VEGA, Enghavevej 40, 1674 Kbh. V

Pris: 170 kr. + gebyr

Forsalg starter den 6. juni via VEGAs hjemmeside, Billetnet og på posthuse.